Odpravljanje težav
| Opis težave:
1. | Povezava naprave v brezžično omrežje ni mogoča.
2. | Ob iskanju brezžičnih omrežij Čarovnik ni našel brezžičnega omrežja.
3. | Moč signala je majhna, včasih signala ni.
4. | (Samo za uporabnike, ki ne uporabljajo kabla USB ali LAN za konfiguracijo naprave). Med konfiguracijo brezžičnih nastavitev sem se zmotil, vendar ko ponovno odprem program Brezžični čarovnik, da bi vnesel pravilne nastavitve, Čarovnik ne najde moje naprave.
5. | Ne vem, katero nastavitev za brezžično omrežje naj uporabim.
6. | Napravo sem konfiguriral tako, da uporablja strežnik DHCP. Vendar naprava ne dobi IP naslova s strežnika DHCP. Uporablja IP naslov 169.254.x.x.
| Opis težave:
1. | Povezava naprave v brezžično omrežje ni mogoča.
Rešitev:
| SSID (Ime omrežja) Preverite, ali ste ob konfiguraciji naprave pravilno vnesli podatke SSID oz. ime omrežja. Ne pozabite, da se pri podatkih SSID male in velike črke razlikujejo. Na primer: če je vaš SSID "Brezžično Omrežje", vendar pa ob konfiguraciji naprave vnesete "brezžično omrežje", se naprava ne bo povezala v omrežje, saj sta črki B in O v "Brezžično Omrežje" veliki črki. DOSTOPNI KLJUČ Preverite, ali ste ob konfiguraciji brezžičnih nastavitev naprave vnesli pravilen dostopni ključ WEP/TKIP. Vnesite pravilen dostopni ključ, pri čemer morate paziti na to, da vnesete pravilno število znakov, kar je odvisno od dostopnega ključa, ki ste ga uporabili ob konfiguraciji brezžičnega omrežja. Če niste vnesli pravilnih podatkov, vam v obeh primerih priporočamo, da brezžične nastavitve na napravi ponastavite na tovarniške nastavitve in ponovno zaženete program Brezžični čarovnik. Če želite več informacij o tem, kako ponastaviti brezžične nastavitve, glejte dokumentacijo, priloženo napravi.
nazaj na vrh
| Opis težave:
2. | Ob iskanju brezžičnih omrežij Čarovnik ni našel brezžičnega omrežja.
Rešitev:
| Če je naprava izven dosega vašega brezžičnega omrežja, jo pomaknite bližje brezžični dostopni točki. Če je naprava izven dosega vašega brezžičnega omrežja, preverite, ali morda brezžična dostopna točka skriva ime omrežja SSID. Če skriva ime omrežja SSID, ga morate vnesti ročno med konfiguracijo naprave. Če tega ne znate preveriti, se obrnite na skrbnika sistema, internetnega ponudnika ali proizvajalca brezžične dostopne točke.
nazaj na vrh
| Opis težave:
3. | Moč signala je majhna, včasih signala ni.
Rešitev:
| Na brezžične naprave lahko vpliva okolje, moč signala pa lahko oslabijo pohištvo, stene ali tla med brezžično napravo in dostopno točko, s katero poskuša komunicirati. Če imate težave z močjo signala, poskusite pomakniti napravo bližje dostopni točki, da izboljšate moč signala.
nazaj na vrh
| Opis težave:
4. | (Samo za uporabnike, ki ne uporabljajo kabla USB ali LAN za konfiguracijo naprave). Med konfiguracijo brezžičnih nastavitev sem se zmotil, vendar ko ponovno odprem program Brezžični čarovnik, da bi vnesel pravilne nastavitve, Čarovnik ne najde moje naprave.
Rešitev:
| Mogoče je, da program Čarovnik vaše naprave ne more najti zaradi povsem različnih brezžičnih nastavitev na računalniku in napravi. Poskusite s ponastavitvijo brezžičnih nastavitev naprave na tovarniške nastavitve, poglejte Navodila za uporabo. Če želite več informacij o tem, kako ponastaviti brezžične nastavitve naprave na tovarniške nastavitve, glejte Navodila za uporabo.
nazaj na vrh
| Opis težave:
5. | Ne vem, katero nastavitev za brezžično omrežje naj uporabim.
Rešitev:
| Če konfiguracija brezžičnih nastavitev naprave ni ustrezna, naprava ne bo pravilno delovala. Za pravilne brezžične nastavitve se obrnite na skrbnika sistema.
nazaj na vrh
| Opis težave:
6. | Napravo sem konfiguriral tako, da uporablja strežnik DHCP. Vendar naprava ne dobi IP naslova s strežnika DHCP. Uporablja IP naslov 169.254.x.x.
Rešitev:
| Kaže, da naprava ne more dostopati v brezžično omrežje in ne more dobiti IP naslova s strežnika DHCP. Preverite, ali ste pravilno vnesli nastavitve brezžičnega omrežja na napravi in ali je dostopna točka konfigurirana tako, da napravi dovoljuje dostop v brezžično omrežje.
nazaj na vrh