| Slovník pojmov
| 802.11b alebo 802.11g Prístupový bod, známy aj pod názvom bezdrôtový smerovač, tvorí srdce bezdrôtovej siete a riadi konfiguráciu jej zabezpečenia. Ak používate prístupový bod, máte sieť v režime infraštruktúry. APIPA Technológia APIPA (Automatic Private IP Addressing) sa používa, ak zariadenie nemôže získať IP adresu zo serveru DHCP. ASCII Skratka z anglického výrazu pre americký štandardný kód pre výmenu informácií. Číselná reprezentácia znaku. Napríklad kód ASCII pre písmeno A je 65. Metóda overovania Typ bezdrôtového overovania, ktoré sa používa vo vašej sieti. Kanál Bezdrôtové siete používajú kanály. Každý kanál používa inú rádiovú frekvenciu vo vopred určenom rozsahu. Všetky bezdrôtové zariadenia v rámci bezdrôtovej siete budú používať rovnaký kanál. Výnimkou je prípad, keď sú tieto zariadenia pripojené k iným bezdrôtovým prístupovým bodom, aby fungovali ako brána do bezdrôtovej siete. DHCP Server protokolu DHCP (z anglického výrazu Dynamic Host Configuration Protocol) prideľuje sieťovým zariadeniam adresy IP. DSL Skratka z anglického výrazu Digital Subscriber Line, taktiež sa používajú označenia ADSL alebo xDSL. Vysokorýchlostné pripojenie na internet. EAP Protokol EAP (z anglického výrazu Extensible Authentication Protocol) poskytuje overovací rámec pre bezdrôtové a káblové siete. Protokol EAP používa server RADIUS, ktorý overuje používateľov v podnikových sieťach pred umožnením prístupu do bezdrôtovej alebo káblovej siete. Sieťový kábel (Ethernetový kábel) Kábel, ktorý sa používa na pripojenie zariadenia ku káblovej sieti. Ethernetové káble používajú konektory RJ45 a samotný kábel sa taktiež nazýva priamy kábel. Adresa vstupnej brány Adresa vstupnej brány umožňuje zariadeniu komunikovať s inými zariadeniami v rôznych sieťach. Vo všeobecnosti nie je potrebné konfigurovať adresu vstupnej brány. HEX Skratka slova hexadecimálny označujúceho šestnástkovú sústavu, ktorá používa čísla 0-9 a písmená A-F. Infraštruktúra Každé zariadenie komunikuje prostredníctvom centrálneho prístupového bodu. Je to najbežnejší typ bezdrôtovej siete. Adresa IP Každé zariadenie v sieti musí používať jedinečnú adresu. Táto adresa sa nazýva adresa IP a musí sa zadať ručne alebo ju môže automaticky priradiť server DHCP. Adresa IP je povinná v sieti TCP/IP. LEAP Skratka pre anglický výraz Lightweight Extensible Authentication Protocol (LEAP). Protokol spoločnosti Cisco, ktorý sa používa na overovanie 802.1X v bezdrôtových sieťach LAN. Podobne ako protokol EAP a protokol LEAP používa server RADIUS, ktorý overuje používateľov v podnikových sieťach pred umožnením prístupu do bezdrôtovej alebo káblovej siete. Adresa MAC Adresa MAC (skratka z anglického výrazu pre riadenie prístupu k médiám) je jedinečné 12-ciferné číslo priradené každému sieťovému zariadeniu. Názov uzla Jedinečný názov pre bezdrôtové zariadenie založený na adrese MAC. Sila signálu Sila bezdrôtového signálu medzi zariadením a prístupovým bodom, cez ktorý prebieha komunikácia. Maska podsiete Adresa IP vyžaduje aj masku podsiete. Maska podsiete sa zadáva ručne alebo ju automaticky priraďuje server DHCP. Maska podsiete je povinná v sieti TCP/IP. SSID (Názov siete) Identifikátor SSID (z anglického výrazu Service Set Identifier), ktorý sa tiež označuje ako Názov siete, je názov, ktorý používa vaša bezdrôtová sieť. V niektorých bezdrôtových sieťach sa názov SSID nezverejňuje z dôvodu zvýšenia zabezpečenia. Prepínač Prepínač umožňuje vzájomnú komunikáciu niekoľkých sieťových zariadení. TKIP Protokol TKIP (skratka z anglického výrazu Temporal Key Integrity Protocol) odstraňuje pravdepodobnosť, na ktorú by sa narušitelia mohli spoľahnúť pri zneužívaní slabých miest zabezpečenia, ktoré so sebou prináša používanie ručne priradených kľúčov WEP. Kľúče TKIP sa generujú automaticky a sú dlhšie, a teda bezpečnejšie ako štandardné kľúče WEP. Kľúč WEP Kľúč protokolu WEP (skratka z anglického výrazu Wireless Equivalent Protocol) je základná funkcia zabezpečenia bezdrôtového pripojenia, ktorá chráni bezdrôtovú sieť pred náhodným pripojením. Kľúč WEP sa taktiež nazýva sieťový kľúč (Heslo).