การแก้ไขปัญหา
| รายละเอียดของปัญหา:
1. | เครื่องของคุณไม่สามารถจะเชื่อมต่อกับเครือข่ายไร้สายได้
2. | เมื่อทำการค้นหาเครือข่ายไร้สาย วิซาร์ดไม่สามารถพบเครือข่ายไร้สายได้
3. | ความแรงสัญญาณต่ำ หรือบางครั้งก็ไม่มีสัญญาณ
4. | (สำหรับผู้ใช้ที่ไม่ได้ใช้สาย USB ในการกำหนดค่าอุปกรณ์ไร้สายเท่านั้น) ฉันทำการกำหนดค่าระบบไร้สายผิดพลาด และเมื่อฉันเปิดซอฟต์แวร์วิซาร์ดระบบไร้สายเพื่อตั้งค่าใหม่ให้ถูกต้อง วิซาร์ดไม่สามารถหาเครื่องของฉันพบ
5. | ฉันไม่รู้ว่าต้องใช้การตั้งค่าเครือข่ายไร้สายแบบใด
6. | ฉันกำหนดค่าเครื่องของฉันให้ใช้เซิร์ฟเวอร์ DHCP แต่เครื่องไม่ได้รับ IP แอดเดรสจากเซิร์ฟเวอร์ DHCP แต่กลับใช้ IP แอดเดรส 169.254.x.x แทน
| รายละเอียดของปัญหา:
1. | เครื่องของคุณไม่สามารถจะเชื่อมต่อกับเครือข่ายไร้สายได้
วิธีการแก้ไขปัญหา:
| SSID (ชื่อเครือข่าย) โปรดตรวจสอบให้แน่ใจว่าคุณได้ใส่ข้อมูล SSID หรือชื่อเครือข่ายอย่างถูกต้องเมื่อกำหนดค่าเครื่องของคุณ โปรดจำไว้ว่าข้อมูล SSID นั้นจดจำตัวอักษรแบบตัวพิมพ์เล็กและตัวพิมพ์ใหญ่ด้วย ตัวอย่างเช่น หาก SSID ของคุณคือ "Wireless Network" แต่คุณใส่ "wireless network" เมื่อกำหนดค่าอุปกรณ์ไร้สาย เครื่องจะไม่สามารถเชื่อมต่อกับเครือข่ายได้เนื่องจากตัวอักษร W และ N หรือ "Wireless Network" นั้นไม่ใช่ตัวอักษรตัวพิมพ์ใหญ่ พาสคีย์ โปรดตรวจสอบให้แน่ใจว่าคุณได้ใส่พาสคีย์ WEP/TKIP อย่างถูกต้องเมื่อกำหนดค่าอุปกรณ์ไร้สายบนเครื่องของคุณ ใส่พาสคีย์ที่ถูกต้องโดยตรวจสอบให้แน่ใจว่าคุณได้ใส่หมายเลขและตัวอักษรของพาสคีย์ตามที่กำหนดไว้ในขั้นตอนการกำหนดค่าเครือข่ายไร้สาย ในทั้งสองกรณี หากคุณใส่ข้อมูลที่ไม่ถูกต้อง เราขอแนะนำให้คุณทำการรีเซ็ตการตั้งค่าระบบไร้สายของเครื่องของคุณให้กลับเป็นค่าเริ่มต้นจากโรงงานและรีสตาร์ทซอฟต์แวร์วิซาร์ดระบบไร้สายใหม่ สำหรับรายละเอียดเพิ่มเติมเกี่ยวกับการรีเซ็ตการตั้งค่าระบบไร้สายของเครื่องของคุณ โปรดดูที่เอกสารซึ่งจัดมาให้พร้อมกับเครื่องของคุณ
กลับสู่ด้านบน
| รายละเอียดของปัญหา:
2. | เมื่อทำการค้นหาเครือข่ายไร้สาย วิซาร์ดไม่สามารถพบเครือข่ายไร้สายได้
วิธีการแก้ไขปัญหา:
| หากเครื่องของคุณอยู่นอกช่วงสัญญาณเครือข่ายไร้สายของคุณ ให้ย้ายอุปกรณ์ดังกล่าวเข้าไปใกล้จุดเชื่อมต่อระบบไร้สายให้มากขึ้น หากเครื่องของคุณอยู่ภายในช่วงสัญญาณของเครือข่ายไร้สาย ให้ตรวจสอบว่าจุดเชื่อมต่อระบบไร้สายนั้นไม่ได้ซ่อนชื่อเครือข่าย SSID ไว้ หากจุดเชื่อมต่อระบบไร้สายซ่อนชื่อเครือข่าย SSID คุณจะต้องใส่ชื่อเครือข่ายด้วยตนเองเมื่อทำการกำหนดค่าเครื่องของคุณ หากคุณไม่แน่ใจว่าจะตรวจสอบเรื่องนี้ได้อย่างไร โปรดติดต่อผู้ดูแลระบบเครือข่าย ผู้ให้บริการอินเตอร์เน็ต หรือผู้ผลิตจุดเชื่อมต่อระบบไร้สายของคุณ
กลับสู่ด้านบน
| รายละเอียดของปัญหา:
3. | ความแรงสัญญาณต่ำ หรือบางครั้งก็ไม่มีสัญญาณ
วิธีการแก้ไขปัญหา:
| อุปกรณ์ไร้สายได้รับผลกระทบจากสิ่งแวดล้อมโดยรอบและความแรงของสัญญาณอาจถูกบังโดยเฟอร์นิเจอร์ กำแพง หรือพื้นระหว่างอุปกรณ์ไร้สายกับจุดเชื่อมต่อที่พยายามสื่อสาร หากคุณมีปัญหาเกี่ยวกับความแรงของสัญญาณ ให้ลองย้ายตำแหน่งของอุปกรณ์ไร้สายเข้าไปใกล้กับจุดเชื่อมต่อให้มากขึ้นเพื่อเพิ่มความแรงของสัญญาณ
กลับสู่ด้านบน
| รายละเอียดของปัญหา:
4. | (สำหรับผู้ใช้ที่ไม่ได้ใช้สาย USB ในการกำหนดค่าอุปกรณ์ไร้สายเท่านั้น) ฉันทำการกำหนดค่าระบบไร้สายผิดพลาด และเมื่อฉันเปิดซอฟต์แวร์วิซาร์ดระบบไร้สายเพื่อตั้งค่าใหม่ให้ถูกต้อง วิซาร์ดไม่สามารถหาเครื่องของฉันพบ
วิธีการแก้ไขปัญหา:
| อาจจะเป็นไปได้ที่ซอฟต์แวร์วิซาร์ดไม่สามารถค้นหาเครื่องของคุณพบ เนื่องจากการตั้งค่าระบบไร้สายของเครื่องคอมพิวเตอร์และเครื่องของคุณนั้นแตกต่างกันโดยสิ้นเชิง ลองตั้งค่าระบบไร้สายบนเครื่องของคุณให้กลับสู่ค่าเริ่มต้นจากโรงงาน โปรดดูข้อมูลที่คู่มือผู้ใช้ สำหรับข้อมูลเพิ่มเติมเกี่ยวกับวิธีการรีเซ็ตการตั้งค่าระบบไร้สายบนเครื่องของคุณให้กลับสู่ค่าเริ่มต้นจากโรงงาน โปรดดูที่คู่มือผู้ใช้ของคุณ
กลับสู่ด้านบน
| รายละเอียดของปัญหา:
5. | ฉันไม่รู้ว่าต้องใช้การตั้งค่าเครือข่ายไร้สายแบบใด
วิธีการแก้ไขปัญหา:
| หากคุณกำหนดค่าการตั้งค่าระบบไร้สายของเครื่องของคุณไม่ถูกต้อง เครื่องจะไม่สามารถทำงานได้ โปรดติดต่อผู้ดูแลระบบเครือข่ายของคุณเพื่อสอบถามเกี่ยวกับการตั้งค่าไร้สายที่ถูกต้อง
กลับสู่ด้านบน
| รายละเอียดของปัญหา:
6. | ฉันกำหนดค่าเครื่องของฉันให้ใช้เซิร์ฟเวอร์ DHCP แต่เครื่องไม่ได้รับ IP แอดเดรสจากเซิร์ฟเวอร์ DHCP แต่กลับใช้ IP แอดเดรส 169.254.x.x แทน
วิธีการแก้ไขปัญหา:
| สิ่งนี้แสดงว่าเครื่องของคุณไม่สามารถจะเข้าถึงเครือข่ายไร้สายและไม่สามารถรับ IP แอดเดรสจากเซิร์ฟเวอร์ DHCP ได้ โปรดตรวจสอบว่าคุณได้ใส่การตั้งค่าเครือข่ายไร้สายที่เครื่องของคุณอย่างถูกต้อง และโปรดตรวจสอบว่าได้กำหนดค่าให้จุดเชื่อมต่ออนุญาตให้เครื่องของคุณสามารถเข้าถึงเครือข่ายไร้สายได้
กลับสู่ด้านบน