| Reţele wireless disponibile
| Dacă vă aflaţi într-un mediu în care există mai multe reţele wireless, este posibil să vedeţi mai multe reţele wireless diferite pe acest ecran. Selectaţi numele wireless adecvat, apoi faceţi clic pe butonul „Urmatorul”. Dacă nu sunteţi sigur în privinţa reţelei wireless care trebuie selectată, luaţi legătura cu administratorul dumneavoastră de reţea. Dacă nu vedeţi reţeaua wireless, faceţi clic pe butonul „Reactualizare” pentru a detecta din nou reţelele wireless din mediul dumneavoastră de lucru. Dacă încă nu puteţi vedea nicio reţea wireless şi sunteţi sigur că numele de reţea (SSID) nu este ascuns, verificaţi următoarele:
| Asiguraţi-vă că aparatul este pornit. Încercaţi să mutaţi aparatul mai aproape de punctul de acces sau de computer.
| Dacă aţi configurat punctul de acces pentru a ascunde numele SSID (numele de reţea), trebuie să introduceţi manual numele reţelei făcând clic pe butonul „Avansat”. Reţineţi: puterea semnalului wireless este puterea semnalului dintre aparat şi punctul de acces cu care acesta comunică. Acest termen nu indică puterea semnalului wireless dintre computer şi punctul de acces.